Grunnen ble kjøpt av kommunen i 1915, og var da regulert til idretts- og lekeplass for barn. I 1919 ble disponert kommunale midler til oppsetting av paviljongen midt i parken. Lekeplass på 2,7 dekar ble bygget i 1918-19, som den tredje kommunale lekeplass i byen. Parken ble opparbeidet i årene 1918 til 1927, og var 7 dekar da den sto ferdig, Den inneholdt blant annet «øvelsesplass» for ungdom, tenkt alder 15–25 år, og, i 1920, plaskebasseng, sandkasser og lave bord som barna kunne «bake» på. Plassen var «for det væsentlige beklædt med busker».